Etter en auksjon i 1965 tok restauratør Guttorm Fretheim på Voss, direktør Ludvig Wærness på Dalane, eiendomsmekler Hans Johannessen i Bergen og disponent Kåre Brunborg, Voss over hotellet. Vertskapet var Magnhild og Kåre Hopsland. Turiststrømmen økte på ny, og i 1970 kom det et tilbygg, samt et konferanserom. Fra 1970 var Arne Kjell Kahrs direktør ved hotellet. Familien Kahrs drev hotellet fram til om lag 1979. Et år tidligere fikk hotellet sitt eget skitrekk.